ananddey/assamese-wiki-corpus huggingface dataset:
গৰ্জনমুখৰ চল্লিছ

গৰ্জনমুখৰ চল্লিছ বা ৰোৰিং ফোৰ্টিছ হৈছে দক্ষিণ গোলাৰ্ধত সাধাৰণতে ৪০° আৰু ৫০° দক্ষিণৰ অক্ষাংশৰ মাজত হোৱা এক প্ৰবল পশ্চিমা বতাহ। বিষুৱৰেখাৰপৰা দক্ষিণ মেৰুৰফালে ওপৰলৈ স্থানান্তৰিত হোৱা উষ্ণ বায়ু, পৃথিৱীৰ ঘূৰ্ণন আৰু সেই অক্ষাংশত বতাহক বাধা দিব পৰা ভূ-খণ্ডৰ অভাৱৰ ফলত পূব দিশৰ প্ৰবল বায়ু সোঁতৰ সৃষ্টি হয়। গড়ে এই অঞ্চলত বতাহৰ গতিবেগ প্ৰায় ১০ মিটাৰ প্ৰতি ছেকেণ্ড (২২ মাইল প্ৰতি ঘণ্টা) আৰু শীৰ্ষ ধুমুহা ২৫ মিটাৰ প্ৰতি ছেকেণ্ড (৫৬ মাইল প্ৰতি ঘণ্টা)তকৈ অধিক।

অধিক দক্ষিণ অক্ষাংশত হোৱা একেধৰণৰ বতাহক ফিউৰিয়াছ ফিফটিছ আৰু শ্ৰীকিং বা স্ক্ৰিমিং চিক্সটিছ বোলা হয়, আটাইতকৈ বেছি বতাহ প্ৰথমটোৰ ওচৰত। জলবায়ু পৰিৱৰ্তনৰ বাবে এই প্ৰচলিত বতাহবোৰ সময়ৰ লগে লগে দক্ষিণলৈ বহু দূৰলৈ গতি কৰি আহিছে।

জাহাজৰ গতিত ব্যৱহাৰ

পালতোলা জাহাজৰ যুগত ইউৰোপৰ পৰা ইষ্ট ইণ্ডিজ বা অষ্ট্ৰেলিয়ালৈ যোৱা জাহাজসমূহে আফ্ৰিকাৰ পশ্চিম উপকূলৰ তললৈ নামি কেপ অৱ গুড হোপৰ চাৰিওফালে গৈ ভাৰত মহাসাগৰ পাৰ হৈ দ্ৰুতগতিত গতি কৰিবলৈ গৰ্জনমুখৰ চল্লিছ ব্যৱহাৰ কৰিছিল, তাৰ পিছত উভতি অহাৰ পথত প্ৰশান্ত মহাসাগৰ আৰু কেপ হৰ্ণৰ দক্ষিণে পূব দিশলৈ গৈ আমেৰিকাৰ পূব উপকূলৰ ওপৰেৰে ঘৰলৈ যাত্ৰা কৰিছিল।

১৬১১ চনত আৱিষ্কাৰ কৰা তেওঁৰ ব্ৰাউৱাৰ ৰুটত ডাচ অভিযাত্ৰী হেণ্ড্ৰিক ব্ৰাউৱাৰে ইয়াক প্ৰথম ব্যৱহাৰ কৰিছিল, যাৰ ফলত ইউৰোপৰ পৰা জাভালৈ যাত্ৰাৰ সময়সীমা কাৰ্যকৰীভাৱে আধালৈ হ্ৰাস পাইছিল, এবছৰ বা তাতকৈ অধিক সময়ৰ পৰা ৫ মাহ আৰু ২৪ দিনলৈ। “টু ৰাণ দা ইষ্টিং ডাউন’’ আছিল গৰ্জনমুখৰ চল্লিছৰ দশকত লাভ কৰা দ্ৰুত পথসমূহ বৰ্ণনা কৰিবলৈ ব্যৱহাৰ কৰা বাক্যাংশ।.

তথ্যসূত্ৰ

শ্ৰেণী:বতাহ
নীৰদ চি. চৌধুৰী

নীৰদ চন্দ্ৰ চৌধুৰী (; ২৩ নৱেম্বৰ ১৮৯৭ – ১ আগষ্ট ১৯৯৯) এজন ভাৰতীয় লেখক। ১৯৯০ চনত অক্সফৰ্ড বিশ্ববিদ্যালয়ে তেতিয়ালৈকে অক্সফৰ্ড চহৰৰ দীৰ্ঘদিনীয়া বাসিন্দা চৌধুৰীক ‘অনাৰেৰী ডিগ্ৰী ইন লেটাৰচ’ প্ৰদান কৰে। ১৯৯২ চনত তেওঁক ‘ কমাণ্ডাৰ অৱ দ্য অৰ্ডাৰ অৱ দ্য ব্ৰিটিছ এম্পায়াৰ’ৰে (CBE) সন্মানীত কৰা হয়।

উদ্ধৃতি

মুছলমানসকলে দেশত নিজৰ শাসন প্ৰতিষ্ঠা কৰাৰ সময়লৈকে (প্ৰায় ১২০০ খ্ৰীষ্টাব্দ) দেশখনৰ পুৰণি বাসিন্দা অৰ্থাৎ হিন্দুসকলে নিজৰ জীৱনীশক্তি ইমানেই হেৰুৱাই পেলাইছিল যে কঠিন বা অপ্ৰীতিকৰ পৰিস্থিতিৰ মোকাবিলা কৰিবলৈ বা আনকি মুখামুখি হ’বলৈও অসক্ষম হৈ পৰিছিল।। সেইবাবে ইতিহাসে সৃষ্টি কৰা যিকোনো পৰিস্থিতিৰ ওচৰত তেওঁলোকে আত্মসমৰ্পণ কৰিছিল আৰু প্ৰশান্তিদায়ক কথাৰে বিবেকক নিজৰ মনৰ পৰা বহিষ্কাৰ কৰি শান্তিৰে থাকিবলৈ চেষ্টা কৰিছিল।
টাইম ফৰ ষ্টক টেকিং, হোৱাইটাৰ সংঘ পৰিবাৰৰ পৰা উদ্ধৃত। সম্পা. এচ আৰ গোৱেল, [৩১, বলজিত ৰায়], ১৯৯৭

মই কওঁ যে মুছলমানসকলৰ এটা মছজিদ অপবিত্ৰ হোৱাৰ অভিযোগ উত্থাপন কৰাৰ অকণো অধিকাৰ নাই। ১০০০ খ্ৰীষ্টাব্দৰ পৰা কাঠিয়াৱাৰৰ পৰা বিহাৰলৈকে, হিমালয়ৰ পৰা বিন্ধ্যলৈকে প্ৰতিটো হিন্দু মন্দিৰ লুটপাত আৰু ধ্বংস কৰা হৈছে। সমগ্ৰ উত্তৰ ভাৰতত এটাও মন্দিৰ থিয় হৈ নাথাকিল... মন্দিৰবোৰ ধ্বংসৰ পৰা ৰক্ষা পৰিল, কেৱল য’ত মুছলমান শক্তিয়ে ঘন জংঘল আদিৰ দৰে কাৰণত প্ৰৱেশ কৰিব নোৱাৰিলে। অন্যথা ই আছিল বৰ্বৰতাৰ এক অবিৰত দৌৰ। কোনো জাতিয়ে আত্মসন্মানেৰে এই কথা ক্ষমা কৰিব নোৱাৰে। আমাৰ মহিলাসকলক তেওঁলোকে নিজৰ দখললৈ লৈ গ’ল। আৰু জাজিয়া কৰ আৰোপ কৰিলে। সেই সকলোবোৰ আমি কিয় পাহৰি ক্ষমা কৰিম? অযোধ্যাত যি হৈছিল সেয়া নহ’লহেঁতেন, যদিহে মুছলমানসকলে এই ঐতিহাসিক যুক্তিটো এবাৰো স্বীকাৰ কৰিলেহেঁতেন। তেতিয়া আমি ক'ব পাৰিলোহেঁতেন: ঠিক আছে, অতীতক অতীতত থাকিব দিয়া আৰু চোৱা আমি এই সমস্যাটো কেনেকৈ সৰ্বোত্তমভাৱে সমাধান কৰিব পাৰো...
চানদে টাইমচ্ অফ ইণ্ডিয়া, আগষ্ট ৮, ১৯৯৩; সম্পাদক দিলীপ পাড়গাওকাৰৰ সৈতে নীৰদ চৌধুৰীৰ সাক্ষাৎকাৰ।

বাঙালীৰ মাজত মাতৃভক্তিক লৈ কেৱল অধিক দেখুওৱাৰ প্ৰবণতাই নহয়, ভণ্ডামিও দেখা যায়। তাৰ ভিতৰত আটাইতকৈ ঘৃণ্যৰূপটো দেখা যায় এটা প্ৰচলিত উক্তিত- সেয়া হ’ল বিয়া কৰাবলৈ যোৱাৰ আগত মাকক কোৱা হয়- মা, তোমাৰ বাবে মই দাসী আনিবলৈ যাওঁ। বিবাহ আৰু নৰনাৰীৰ সম্পৰ্কৰ ইয়াতকৈ গুৰুতৰ অৱমাননা কল্পনাও কৰা নাযায়। ইয়াৰ মাজত ভণ্ডামী ক’ত আছে, তাকে কওঁ। পুত্ৰই নিশাটোৰ বাবে বেশ্যা বিচাৰে, সেয়েহে মাকক দাসী আনি দিয়াৰ ভাও ধৰে। মাকে বিচাৰে দাসী, সেয়েহে পুত্ৰক বেশ্যা যোগাৰ কৰি দিয়ে।
আত্মঘাতী বাঙালী

উত্‍স

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
ৰাখী গুলজাৰ

Rakhee Gulzar (; জন্ম ৰাখী মজুমদাৰ ১৫ আগষ্ট ১৯৪৭; অধিক জনাজাত নাম ৰাখী) এগৰাকী ভাৰতীয় অভিনেত্ৰী। তেওঁ বহুতো হিন্দী আৰু বঙালী ভাষাৰ চলচ্চিত্ৰত অভিনয় কৰিছে। তেওঁ তিনিটা ফিল্মফেয়াৰ বঁটা আৰু এটা ৰাষ্ট্ৰীয় চলচ্চিত্ৰ বঁটা লাভ কৰিছে। ফিল্মফেয়াৰ বঁটাৰ বাবে তেওঁ ৮বাৰ শ্ৰেষ্ঠ অভিনেত্ৰীৰ আৰু ৮বাৰ সহযোগী অভিনেত্ৰীৰ বাবে মনোনয়ন পাইছিল। মনোনয়নৰ ক্ষেত্ৰ তেওঁ মাধুৰী দিক্ষিত আৰু ৰাণী মুখাৰ্জীৰ পিছতে দ্বিতীয় স্থানত আছে। ১৯৬৭ চনত গীতা দত্তই মূল চৰিত্ৰত অভিনয় কৰা বঙালী ছবি বধু বৰণ-এৰে তেওঁ চলচ্চিত্ৰ জগতত ভৰি দিছিল। তেওঁৰ প্ৰথম হিন্দী ছবি জীৱন মৃত্যু (১৯৭০)।

২০০৯ চনত চলচ্চিত্ৰ জগতলৈ আগবঢ়োৱা বৰঙণিৰ বাবে তেওঁক ভাৰত চৰকাৰৰ চতুৰ্থ অসামৰিক সন্মান পদ্মশ্ৰীৰে সন্মানিত কৰা হৈছিল।

ব্যক্তিগত জীৱন

]] (১৯৭০), এজনী বঙালী ভগনীয়া ছোৱালীৰ ভূমিকাত ৰাখী
ভাৰতে স্বাধীনতা লাভ কৰাৰ দিনাই পশ্চিমবঙ্গৰ নদীয়া জিলাৰ ৰাণাঘাটত এটা বঙালী পৰিয়ালত, ১৯৪৭ চনৰ ১৫ আগষ্টত তেওঁৰ জন্ম হৈছিল। স্থানীয় ছোৱালী স্কুলত তেওঁ পঢ়া-শুনা কৰিছিল। ভাৰত বিভাজনৰ পূৰ্বে দেউতাকে পূৰ্ব বঙ্গৰ (বৰ্তমান বাংলাদেশত) পৈতৃক গাঁৱত জোতাৰ ব্যৱসায় কৰিছিল। পিছলৈ তেওঁলোকৰ পৰিয়ালটো পশ্চিমবঙ্গলৈ স্থানান্তৰিত হয়।

কিশোৰী অৱস্থাতে তেওঁৰ অজয় বিশ্বাস নামৰ লোক এজনৰ সৈতে বিয়া হৈছিল যদিও কম সময়ৰ ভিতৰত এই বিয়া ভাঙি যায়। দ্বিতীয় বাৰ ৰাখীৰ চলচ্চিত্ৰ পৰিচালক, কবি, গীতিকাৰ গুলজাৰৰ সৈতে বিয়াত বহে। তেওঁলোকৰ এজনী ছোৱালী মেঘনা গুলজাৰ। ছোৱালীৰ এবছৰ বয়সতে দুয়ো পৃথকে থকাৰ সিদ্ধান্ত লয়। আমেৰিকাত উচ্চশিক্ষা গ্ৰহণ কৰা মেঘনা এগৰাকী চলচ্চিত্ৰ পৰিচালক। তেওঁ পৰিচালনা কৰা ছবিৰ ভিতৰত আছে- ফিলহাল, জাষ্ট মেৰীড আৰু দচ কাহানিয়া।

কৰ্মজীৱন

১৯৬৭ চন বিশ বছৰ বয়সত ৰাখীৰ বঙালী ছবি বধু বৰণৰে অভিনয় জীৱনৰ অভিষেক হয়। প্ৰথম নায়িকাৰ ভূমিকাত ধৰ্মেন্দ্ৰৰ বিপৰীতে ৰাজশ্ৰী প্ৰডাকচনছৰ জীৱন মৃত্যুত (১৯৭০) অভিনয় কৰে। ১৯৭১ চনত তেওঁৰ শৰ্মিলী, লাল পত্থৰ আৰু পৰশ ছবি মুক্তি পায়। শৰ্মিলীত তেওঁ শশী কাপুৰৰ বিপৰীতে দ্বৈত ভূমিকাত অভিনয় কৰিছিল। এই তিনিওখন ছবিয়ে হিট হয় আৰু ৰাখীক বলীউডৰ এগৰাকী শীৰ্ষস্থানীয় অভিনেত্ৰী ৰূপে প্ৰতিষ্ঠা কৰে। ১৯৭২ চনত চুপাৰষ্টাৰ ৰাজেশ খান্নাৰ সৈতে চাহজাদা আৰু তুলনামূলকভাবে নবাগত ৰাকেশ ৰোচনৰ সৈতে আখো আখো মেঁ মুক্তি পায়। ছবি দুখনে অৱশ্যে বক্সঅফিচত ভাল ফলাফল দেখুৱাব নোৱাৰিলে। হীৰা পান্না (১৯৭৩) আৰু দাগত (১৯৭৩) সৰু চৰিত্ৰ আছিল যদিও তেওঁৰ বহুমাত্ৰিক অভিনয় দক্ষতা পৰিস্ফুট হৈ উঠিছিল। নায়িকাৰ আধিপত্য থকা ৰাজশ্ৰী প্ৰডাকচনছৰ তপস্যাৰ (১৯৭৬) অভূতপূৰ্ব সফলতাই তেওঁক বক্সঅফিচৰ এটা লেখত লবলগীয়া নামলৈ পৰিবৰ্তন কৰিছিল, যিখন ছবিত তেওঁ এজনী আত্মত্যাগ কৰা এজনী ভনীয়েকৰ চৰিত্ৰত অভিনয় কৰিছে। তেওঁৰ আন দুখন শ্ৰেষ্ঠ ছবি ব্লেকমেইল (১৯৭৩) আৰু আঁচল (১৯৭৬)।

তথ্য উৎস

বাহ্যিক সংযোগ

শ্ৰেণী:ভাৰতীয় অভিনেত্ৰী
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:অসমীয়া চলচ্চিত্ৰৰ অভিনেত্ৰী
শ্ৰেণী:ফিল্মফেয়াৰ বঁটা বিজয়ী
শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:বঙালী ব্যক্তি
পেৰিনি শিৱতাণ্ডৱম

পেৰিনি শিৱতাণ্ডৱম বা পেৰিনি থাণ্ডৱম হৈছে তেলেংগানাৰ পৰা অহা এটা প্ৰাচীন নৃত্য যিটো শেহতীয়া সময়ত পুনৰুজ্জীৱিত হৈছে। কাকতীয়া বংশৰ সময়ত ইয়াৰ সমৃদ্ধিশালী হৈছিল। পেৰিনি হিন্দু দেৱতা ভগৱান শিৱৰ সন্মানত কৰা হয় আৰু বিশ্বাস কৰা হয় যে প্ৰাচীন কালত সৈনিকসকলে যুদ্ধলৈ যোৱাৰ আগতেই এই কাম কৰা হৈছিল। নটৰাজ ৰামকৃষ্ণই ৰামপ্পা মন্দিৰত পুৰণি পাণ্ডুলিপি আৰু ভাস্কৰ্য্য অধ্যয়ন কৰি এই শিল্পকলাৰ পুনৰ সজীৱ কৰি তুলিছিল।

নৃত্য

পেৰিনি শিৱতাণ্ডৱম (পেৰিনি শিৱথাণ্ডৱম) বা পেৰিনি থাণ্ডৱম তেলেংগানাৰ পৰা অহা এটা প্ৰাচীন নৃত্য। সাধাৰণতে পুৰুষে পৰিবেশন কৰা নৃত্য। ইয়াৰ নাম ‘ডান্স অৱ ৱাৰিয়ৰ্ছ’। যোদ্ধাসকলে যুদ্ধক্ষেত্ৰলৈ যোৱাৰ আগতে ভগৱান শিৱৰ মূৰ্তিৰ আগত এই নৃত্য প্ৰণয়ন কৰে। ৱাৰংগলত নিজৰ বংশ প্ৰতিষ্ঠা কৰি প্ৰায় দুশতিকা শাসন কৰা কাকতীয়াসকলৰ শাসনকালত পেৰিনি নামৰ নৃত্যৰ ৰূপটোৱে শিখৰত উপনীত হৈছিল। জয়াপা সেননীৰ সংস্কৃত গ্ৰন্থ নৃত্য ৰত্নৱলীত এই নৃত্য ৰূপৰ কথা উল্লেখ আছে।

এই নৃত্য প্ৰকাৰে ‘প্ৰেৰণা’ কঢ়িয়াই অনা বুলি বিশ্বাস কৰা হয় আৰু এই নৃত্য সৰ্বশ্ৰেষ্ঠ নৃত্যশিল্পী শিৱৰ প্ৰতি উৎসৰ্গিত। এই নৃত্যৰ প্ৰমাণ ৱাৰংগলৰ ৰামপ্পা মন্দিৰৰ গৰ্ভা গুডীৰ ওচৰৰ ভাস্কৰ্য্যত পোৱা যায়।

তথ্য সংগ্ৰহ

শ্ৰেণী:নৃত্য
শ্ৰেণী:ভাৰতীয় নৃত্য
শুভপল্লব

শুভপল্লব এখন মাহেকীয়া উৰিয়া ই-আলোচনী। আলোচনীখন ২০১৮ চনৰ জানুৱাৰী মাহত প্ৰতিষ্ঠা কৰিছিল সংগ্ৰাম কেশৰী সেনপতিয়ে। আৰম্ভনিতে আলোচনীখন ত্ৰৈমাসিক আছিল আৰু প্ৰথম দুটা সংখ্যা নৱপল্লৱ নামেৰে প্ৰকাশ পাইছিল। ২০২০ ৰ জানুৱাৰী মাহৰ পৰা আলোচনীখন মাহেকীয়া হিচাপে প্ৰকাশ পাবলৈ লয়। ২০১৯ চনত আলোচনীখনৰ উৰিয়া ৱেব পৰ্টেল ওলাবলৈ ধৰে। পাছলৈ এই পৰ্টেলটোত ইংৰাজী, হিন্দী, তেলেগু, বঙালী, পাঞ্জাৱী, আৰু সংস্কৃতত ওলাবলৈ আৰম্ভ হয়।

তথ্য সংগ্ৰহ

বাহ্যিক তথ্য
সন্তকবেন জাদেজা

সন্তকবেন জাদেজা গুজৰাটৰ এজন অপৰাধী আৰু ৰাজনীতিবিদ আছিল। তেওঁক জনপ্ৰিয়ভাৱে গডমাদাৰ নামেৰে জনা গৈছিল। তেওঁৰ কাৰ্যকলাপৰ এলেকা চিহ্নিত হৈছিল পোৰবন্দৰ আৰু ইয়াৰ আশে-পাশে। এসময়ত পোৰবন্দৰৰ অপৰাধমূলক অভিযানৰ তেওঁ আছিল এক গুৰুত্বপূৰ্ণ ভূমিকা। সন্তকবেনৰ বিৰুদ্ধে ১৪টা হত্যাকাণ্ডৰ অভিযোগ উত্থাপন হৈছিল আৰু তেওঁৰ গেং সদস্যৰ বিৰুদ্ধে ৫০০টা গোচৰ আছিল। ১৯৯০ চনৰপৰা ১৯৯৫ চনলৈকে কুটিয়ানাৰপৰা বিধানসভাৰ সদস্য হিচাপে কাৰ্যনিৰ্বাহ কৰিছিল। পোৰবন্দৰ জিলাৰ কুটিয়ানা চহৰৰ আছিল তেওঁ। ১৯৯০ চনৰপৰা ১৯৯৫ চনলৈকে জনতা দলৰ প্ৰাৰ্থী হিচাপে বিধায়ক আছিল আৰু চিমনভাই পেটেলৰ ঘনিষ্ঠ আছিল। দুগৰাকী ছোৱালীক ধৰ্ষণ কৰা মানুহক আশ্ৰয় দিয়াৰ বাবে তেওঁক গ্ৰেপ্তাৰ কৰা হয়।

২০০৭ চনত সন্তকবেনৰ ভায়েক আৰ্চি জাদেজাৰ পুত্ৰ নৱঘন আৰ্ছিক হত্যা কৰি পুনৰ বাতৰিৰ শিৰোনামলৈ আহে। ২০০৮ চনত তেওঁৰ বোৱাৰীক পুত্ৰ কৰণ জাডেজাই গুলীয়াই হত্যা কৰাৰ সময়ত তেওঁৰ বাতৰিৰ শিৰোনাম আছিল।

আৰক্ষীৰ ৰেকৰ্ডত প্ৰকাশ পাইছে যে ৮০ৰ দশকৰ শেষৰফালে আৰু ৯০ৰ দশকৰ আৰম্ভণিতে তেওঁৰ দলটোৰ বিৰুদ্ধে প্ৰায় ৫২৫টা অপৰাধমূলক গোচৰ ৰুজু হৈছিল। খবৰ ওলাইছিল যে তেওঁৰ দলটোত ১০০ জন লোক আছিল, মূলতঃ মেৰ সম্প্ৰদায়ৰ। তেওঁৰ বিৰুদ্ধে বহুতো হত্যাৰ গোচৰ ৰুজু হৈছিল।

১৯৮০ চনৰ ভিতৰত তেওঁৰ অপাৰেচনৰ সময়ছোৱা আৰম্ভ হৈছিল আৰু ৰাজকোটলৈ যোৱা সময়লৈ প্ৰায় এদশক ধৰি চলিছিল।

ৰাজনীতি

পোৰবন্দৰ জিলাৰ কুটিয়ানা সমষ্টিৰপৰা জনতা দলৰ টিকটত নিৰ্বাচিত হৈছিল। ১৯৯০ চনৰপৰা ১৯৯৫ চনলৈ বিধায়ক হিচাপে কাৰ্যনিৰ্বাহ কৰিছিল।

২০০২ চনৰ ডিচেম্বৰ মাহত কুটিয়ানা বিধানসভাৰ আসনৰপৰা নিৰ্বাচনত অৱতীৰ্ণ হ'বলৈ মনোনয়ন দাখিল কৰে যদিও পিছলৈ ভাৰতীয় জাতীয় কংগ্ৰেছৰ প্ৰাৰ্থীৰ সপক্ষে আঁতৰি যায়।

মৃত্যু

২০১১ চনৰ ৩১ মাৰ্চত গুজৰাটৰ পোৰবন্দৰত হাৰ্ট এটেকত আক্ৰান্ত হৈ তেওঁৰ মৃত্যু হয়।

কথাছবিত

তেওঁক লৈ গডমাদাৰ (১৯৯৯) এখন হিন্দী ছবি নিৰ্মাণ কৰা হৈছিল, য'ত তেওঁৰ চৰিত্ৰত অভিনয় কৰিছিল শ্বাবানা আজমী, যিয়ে পিছলৈ শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰিছিল। ছবিখনত তেওঁক যেনেকৈ চিত্ৰিত কৰা হৈছে তাক লৈ তেওঁ সুখী নাছিল।

তথ্যসূত্ৰ

শ্ৰেণী:অপৰাধ
শ্ৰেণী:ৰাজনৈতিক ক্ষেত্ৰত নাৰী
ছিমিন বেহবাহনী

ছিমিন বেহবাহনী (২০ জুলাই ১৯২৭ – ১৯ আগষ্ট ২০১৪) আছিল ইৰাণী সমসাময়িক কবি, গীতিকাৰ আৰু সমাজকৰ্মী। পৰম্পৰাগত কাব্যিক ৰূপ গজলত আয়ত্ত কৰাৰ বাবে তেওঁ সুপৰিচিত৷ তেওঁ আধুনিক পাৰ্চী কবিতাৰ আইকন হৈ পৰিছিল। ইৰাণৰ বুদ্ধিজীৱী আৰু সাহিত্যিকসকলে তেওঁক মৰমেৰে "ইৰাণৰ সিংহিনী" বুলি উল্লেখ কৰিছিল। গোটেই কেৰিয়াৰত বেহবাহনীয়ে দুবাৰকৈ সাহিত্যৰ নোবেল বঁটাৰ বাবে মনোনীত হৈছিল আৰু বিশ্বৰ বিভিন্ন প্ৰান্তৰ পৰা অসংখ্য সাহিত্যিক প্ৰশংসা লাভ কৰিছিল। তেওঁৰ এই কামে পাৰ্চী সাহিত্যক সমৃদ্ধ কৰাই নহয় ইৰাণৰ এগৰাকী উল্লেখযোগ্য সাংস্কৃতিক আৰু বৌদ্ধিক ব্যক্তি হিচাপে তেওঁৰ ভূমিকাকো উজ্জ্বল কৰি তুলিছিল।

ছিমিন বেহবাহনীয়ে বাৰ বছৰ বয়সৰ পৰাই কবিতা লিখিবলৈ আৰম্ভ কৰিছিল আৰু চৈধ্য বছৰ বয়সতে প্ৰথম কবিতা প্ৰকাশ কৰিছিল। নিমা যুছিজৰ "চৰ পৰেহ" শৈলী ব্যৱহাৰ কৰি পৰৱৰ্তী সময়ত তেওঁ গজলৰ দিশত আকৰ্ষিত হৈছিল। কবিতাৰ গজল শৈলী ব্যৱহাৰ কৰি নাট্য বিষয় আৰু দৈনন্দিন পৰিঘটনা আৰু কথোপকথন কবিতাত সংযোজন কৰি বেহবাহানীয়ে এক ঐতিহাসিক বিকাশত অৰিহণা যোগাইছিল। পৰম্পৰাগত পাৰ্চী পদ্য ৰূপৰ পৰিসৰ বৃদ্ধি কৰি ২০ শতিকাৰ পাৰ্চী সাহিত্যৰ কিছুমান উল্লেখযোগ্য ৰচনা প্ৰস্তুত কৰিছে।

ইৰাণী লেখক সংস্থাৰ সভানেত্ৰী হিচাপে ১৯৯৯ আৰু ২০০২ চনত সাহিত্যৰ নোবেল বঁটাৰ বাবে তেওঁ মনোনীত হৈছিল। ২০১৩ চনত তেওঁক কবিতাৰ বাবে জেনুছ পেননিয়াছ গ্ৰেণ্ড প্ৰাইজ প্ৰদান কৰা হয়।

২০১০ চনৰ মাৰ্চৰ আৰম্ভণিতে চৰকাৰী নিষেধাজ্ঞাৰ বাবে তেওঁ দেশ এৰি যাব নোৱাৰিলে। পেৰিছলৈ বিমানত উঠিবলৈ ওলোৱাৰ সময়তে আৰক্ষীয়ে তেওঁক আটক কৰি "গোটেই ৰাতি" জেৰা কৰে। তেওঁক মুকলি কৰি দিয়া হ’ল যদিও পাছপ’ৰ্ট দিয়া নহ'ল। তেওঁৰ ইংৰাজী অনুবাদক ফাৰ্জানেহ মিলানীয়ে গ্ৰেপ্তাৰৰ বাবে আশ্বৰ্য প্ৰকাশ কৰিছিল কাৰণ তেতিয়া বেহবাহনীৰ বয়স আছিল ৮২ বছৰ৷ হাজাৰ হাজাৰ লোকে অংশগ্ৰহণ কৰা তেওঁৰ অন্ত্যেষ্টিক্ৰিয়া ২২ আগষ্টত ভাহদাত হলত অনুষ্ঠিত হয় আৰু তেওঁৰ মৃতদেহ বেহেষ্ট-ই জাহ্ৰাত সমাধিস্থ কৰা হয়

তথ্যসূত্ৰ

শ্ৰেণী:ইৰানীয় নাৰী অধিকাৰ কৰ্মী
শ্ৰেণী:ইৰানৰ ব্যক্তি
ৰুদ্ৰমা দেৱী

ৰুদ্ৰমা দেৱী ১২৬৩ খ্ৰীষ্টাব্দৰ পৰা ১২৮৯ খ্ৰীষ্টাব্দলৈ (বা ১২৯৫ খ্ৰীষ্টাব্দ) তেওঁৰ মৃত্যু পৰ্যন্ত দাক্ষিণাত্য মালভূমিৰ কাকতীয় ৰাজবংশৰ শাসক আছিল। তেওঁক ৰুদ্ৰদেৱ মহাৰজা, ৰাণী ৰুদ্ৰমা বা ৰুদ্ৰমা দেৱী নামেৰেও জনা যায়। ভাৰতৰ অলপ সংখ্যক ৰাজ্য শাসন কৰা মহিলাৰ তেওঁ অন্যতম আছিল। ৰাজ্য শাসন কৰাৰ উদ্দেশ্যে তেওঁ নিজকে এজন পুৰুষ হিচাপে প্ৰচাৰ কৰিছিল। ১২৮৯ বা ১২৯৫ চনত তেওঁৰ মৃত্যু হয়। এইটো এটা লক্ষণীয় পৰিৱৰ্তন আছিল আৰু ইয়াক তেওঁৰ উত্তৰাধিকাৰী আৰু পিছৰ বিজয়নগৰ সাম্ৰাজ্যৰ দ্বাৰাও অনুসৰণ কৰা হৈছিল। বীৰভদ্ৰই ৰুদ্ৰমাৰ প্ৰশাসনত কোনো হস্তক্ষেপ কৰা নাছিল। এই দম্পত্তিহালৰ দুজনী তোলনীয়া জীয়েক আছিল। ৰুদ্ৰমা দেৱীয়ে সম্ভৱতঃ ১২৬১ খ্ৰীষ্টাব্দৰ পৰা ১২৬২ খ্ৰীষ্টাব্দলৈ পিতৃ গণপতিদেৱৰ সৈতে যুটীয়াভাবে ৰাজ্যৰ শাসন চলাইছিল। ১২৬৩ খ্ৰীষ্টাব্দত তেওঁ সাৰ্বভৌম শাসক হৈছিল। পূৰ্বৱৰ্তী শাসকসকলে কেবল অভিজাসকলৰ পৰাহে সেনা নিয়োগ কৰাৰ বিপৰীতে, তেওঁ সাধাৰণ মানুহৰ মাজৰ পৰা সেনা নিয়োগ কৰিছিল আৰু সেনাবাহিনীৰ সদস্যসকলৰ সেৱাৰ মূল্য হিচাপে ভূমি কৰ ৰেহাই দিছিল।

ৰুদ্ৰমাই ৰাজত্বৰ আৰম্ভণিতে পূব গঙ্গা সাম্ৰাজ্য আৰু দেৱনাগিৰিৰ যাদৱসকলৰ দ্বাৰা প্ৰত্যাহ্বানৰ সন্মুখীন হৈছিল। ১২৭০ দশকৰ পিছৰ ফালে পূব গঙ্গা সাম্ৰাজ্যক তেওঁ প্ৰতিহত কৰিবলৈ সক্ষম হৈছিল আৰু গোদাৱৰী নদীৰ সিপাৰলৈ পশ্চাদপসৰণ কৰিবলৈ বাধ্য কৰিছিল। তেওঁ যাদৱসকলকো পৰাজিত কৰি অন্ধ্ৰৰ পশ্চিমাঞ্চলৰ অপসাৰিত কৰিবলৈ সক্ষম হৈছিল। অৱশ্যে তেওঁ ১২৭৩ খ্ৰীষ্টাব্দৰ কায়স্থ সেনাপতি অম্বাদেৱৰ দ্বাৰা সৃষ্ট আভ্যন্তৰিণ কন্দলৰ সৈতে মোকাবিলা কৰিবলৈ সক্ষম হোৱা নাছিল। অম্বাদেৱে কাকতীয়সকলৰ অধীনস্থ হৈ থাকিবলৈ আপত্তি কৰিছিল আৰু দক্ষিণ পশ্চিম অন্ধ্ৰৰ বৃহৎ অঞ্চলত, নিজৰ প্ৰভূত্ব সাব্যস্ত কৰিছিল, যিটো এতিয়া গুণ্টুৰ জিলাৰ নামেৰে পৰিচিত।

ৰুদ্ৰমাই সম্ভৱতঃ ১২৮৯ খ্ৰীষ্টাব্দত অম্বাদেৱৰ সৈতে হোৱা যুদ্ধত ঢুকাইছিল, যদিও কিছুমান উৎসৰ মতে ১২৯৫ খ্ৰীষ্টাব্দলৈ তেওঁৰ মৃত্যু হোৱা নাছিল।

ৰুদ্ৰমা দেৱীৰ পিছত তেওঁৰ এজনী জীয়েকৰ পুত্ৰ প্ৰতাপৰুদ্ৰ ৰজা হৈছিল। প্ৰতাপৰুদ্ৰই উত্তৰাধিকাৰ সূত্ৰে যিখন ৰাজ্য পাইছিল, সেইখন ৰুদ্ৰমাই ৰাজপাটত উঠাৰ সময়ত পোৱা ৰাজ্যখনতলৈ সৰু আছিল।

পেনিনচুলা পিকচাৰ্চে ষ্টাৰ মা চেনেলৰ বাবে ৰুদ্ৰমাদেৱী নামৰ টেলিভিচন ধাৰাবাহিক এখন নিৰ্মাণ কৰিছিল।

তথ্য উৎস

টোকা

উদ্ধৃতি

শ্ৰেণী:ভাৰতৰ শাসক
শ্ৰেণী:প্ৰাচীন ভাৰতৰ নাৰী
আৰ্ডেম পাটাপুটিয়ান

আৰ্ডেম পাটাপুটিয়ান (, জন্ম ১৯৬৭) এজন আৰ্মেনিয়ান-আমেৰিকান আণৱিক জীৱবিজ্ঞানী, স্নায়ুবিজ্ঞানী আৰু ন'বেল বঁটা বিজয়ী। তেওঁ চাপ, মেন্থল আৰু উষ্ণতা চিনাক্ত কৰা পিআইইজেডঅ'১, পিআইইজেডঅ'২, আৰু টিআৰপিএম৮ ৰিচেপ্টৰৰ বিশেষত্ব চিহ্নিত কৰাৰ বাবে জনাজাত। পাটাপুটিয়ান এজন স্নায়ুবিজ্ঞানৰ অধ্যাপক আৰু কেলিফৰ্ণিয়াৰ লা জোলাৰ স্ক্ৰিপছ ৰিচাৰ্চৰ হাৱাৰ্ড হিউজেছ চিকিৎসা প্ৰতিষ্ঠানৰ অনুসন্ধানকাৰী। ২০২১ চনত তেওঁ উষ্ণতা আৰু স্পৰ্শৰ বাবে ৰিচেপ্টৰৰ আৱিষ্কাৰৰ বাবে ডেভিদ জুলিয়াছৰ সৈতে যুটীয়াভাৱে শৰীৰতত্ত্ব বা ঔষধৰ ন'বেল বঁটা লাভ কৰে।

প্ৰাৰম্ভিক জীৱন আৰু শিক্ষা

১৯৬৭ চনত লেবাননৰ ৰাজধানী বেইৰুতত আৰ্ডেম পাটাপুটিয়ানত জন্ম হৈছিল। ১৯৮৬ চনত আমেৰিকালৈ প্ৰব্ৰজন কৰাৰ আগতে তেওঁ আমেৰিকান ইউনিভাৰ্চিটি অৱ বেইৰুতত অধ্যয়ন কৰিছিল। তেওঁ ১৯৯০ চনত লছ এঞ্জেলছৰ কেলিফৰ্নিয়া বিশ্ববিদ্যালয়ৰ পৰা কোষ আৰু বিকাশমূলক জীৱবিজ্ঞানত স্নাতক ডিগ্ৰী আৰু ১৯৯৬ চনত কেলিফৰ্ণিয়া ইনষ্টিটিউট অৱ টেকন'লজীৰ পৰা জীৱবিজ্ঞানত পিএইচডি ডিগ্ৰী লাভ কৰে। এজন পোষ্টডক্টৰেল ফেল' হিচাপে পাটাপুটিয়ানে লুই এফ ৰিচাৰ্ডৰ সৈতে চান ফ্ৰান্সিস্কোৰ কেলিফৰ্নিয়া বিশ্ববিদ্যালয়ত গৱেষণা কৰিছিল। ২০০০ চনত তেওঁ স্ক্ৰিপছ ৰিচাৰ্চ ইনষ্টিটিউটৰ সহকাৰী অধ্যাপক পদত অধিষ্ঠিত হয়। ২০০০ চনৰ পৰা ২০১৪ চনৰ ভিতৰত তেওঁ নোভাৰ্টিছ গৱেষণা ফাউণ্ডেচনৰ বাবে অতিৰিক্ত গৱেষণাৰ পদবী লাভ কৰিছিল। ২০১৪ চনৰ পৰা পাটাপুটিয়ান হাৱাৰ্ড হিউজেছ মেডিকেল ইনষ্টিটিউটৰ এজন অনুসন্ধানকাৰী হিচাপে কৰ্মৰত অৱস্থাত আছে।

গৱেষণা

আৰ্ডেম পাটাপুটিয়ানৰ গৱেষণাৰ মুখ্য বিষয় হৈছে উষ্ণতা আৰু স্পৰ্শৰ বাবে জৈৱিক ৰিচেপ্টৰ বা নচিচেপচন। দীৰ্ঘম্যাদী বিষকে ধৰি বিভিন্ন ৰোগৰ চিকিৎসা বিকশিত কৰিবলৈ তেওঁৰ গৱেষণাৰ পৰা প্ৰাপ্ত জ্ঞান প্ৰয়োগ কৰা হৈছে। তেওঁৰ আৱিষ্কাৰবোৰে পৰা গম পোৱা গৈছে যে উত্তাপ আৰু যান্ত্ৰিক শক্তিয়ে কেনেদৰে স্নায়ুৰ আৱেগ সৃষ্টি কৰে।

বঁটা আৰু সন্মান

আৰ্ডেম পাটাপুটিয়ানে তেওঁৰ গৱেষণাৰ বাবে বহুতো বঁটা আৰু সন্মান লাভ কৰাৰ লগতে কেইবাটাও গৱেষণাৰ সংস্থাৰ লগত জড়িত। তেওঁ ২০১৬ চনৰ পৰা আমেৰিকান এছ'চিয়েচন ফৰ দা এডভান্সমেণ্ট অৱ চাইন্সৰ সভ্য, ২০১৭ চনৰ পৰা ৰাষ্ট্ৰীয় বিজ্ঞান একাডেমীৰ সদস্য আৰু ২০২০ চনৰ পৰা আমেৰিকান একাডেমী অফ আৰ্টছ এণ্ড চাইন্সেছৰ সদস্য পদত অধিষ্ঠিত আছে। ২০১৭ চনত পাটাপুটিয়ানে ডব্লিউ এল্ডেন স্পেন্সাৰ বঁটা, ২০১৯ চনত ৰোজেনষ্টিয়েল বঁটা, ২০২০ চনত স্নায়ুবিজ্ঞানৰ বাবে কাৱলি বঁটা আৰু জীৱবিজ্ঞান/জৈৱঔষধত বিবিভিএ ফাউণ্ডেচন ফ্ৰণ্টিয়াৰ্ছ অৱ নলেজ বঁটা লাভ কৰিছিল।

২০২১ চনত তেওঁক উষ্ণতা আৰু স্পৰ্শৰ বাবে ৰিচেপ্টৰৰ আৱিষ্কাৰৰ বাবে ডেভিদ জুলিয়াছৰ সৈতে যুটীয়াভাৱে শৰীৰতত্ত্ব বা ঔষধৰ ন'বেল বঁটা প্ৰদান কৰা হৈছিল।

তথ্য উৎস

বাহ্যিক সংযোগ

ৰিচাৰ্চৰ ৱেবচাইটত আৰ্ডেম পাটাপুটিয়ান
পাটাপুটিয়ান পৰীক্ষাগাৰ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:জীৱিত ব্যক্তি
শ্ৰেণী:জীৱবিজ্ঞানী
শ্ৰেণী:চিকিৎসা বিজ্ঞানৰ ন'বেল বঁটা বিজয়ী
ৰাষ্ট্ৰীয় ডিজাইন প্ৰতিষ্ঠান, অসম

ৰাষ্ট্ৰীয় ডিজাইন প্ৰতিষ্ঠান, অসম বা এনআইডি যোৰহাট অসমৰ যোৰহাট জিলাত অৱস্থিত এখন ডিজাইন প্ৰতিষ্ঠান। ২০১১ চনৰ ১৯ ফেব্ৰুৱাৰী তাৰিখে তদানীন্তন ভাৰতৰ প্ৰধানমন্ত্ৰী ড॰ মনমোহন সিঙে প্ৰতিষ্ঠানখনৰ আধাৰশিলা স্থাপন কৰিছিল। ইয়াৰ বাবে প্ৰয়োজনীয় পুঁজি ২০১৪ চনৰ ফেব্ৰুৱাৰী মাহত মুকলি কৰা হৈছিল। ২০১৮ চনত ইয়াক ৰাষ্ট্ৰীয় গুৰুত্বৰ প্ৰতিষ্ঠানৰ স্বীকৃতি লাভ কৰে। ২০১৯ চনৰ ২২ ফেব্ৰুৱাৰী তাৰিখে ভাৰতৰ বাণিজ্য আৰু উদ্যোগমন্ত্ৰী সুৰেশ প্ৰভুয়ে আনুষ্ঠানিকভাবে ৰাষ্ট্ৰীয় ডিজাইন প্ৰতিষ্ঠান, যোৰহাট ভিডিঅ' টেলিকাষ্টৰ সহায়ত উদ্বোধন কৰে। প্ৰতিষ্ঠানখনে ২০১৯-২০ শিক্ষাবৰ্ষৰ পৰা কাৰ্যকৰী হোৱাকৈ টেক্সটাইল আৰু এপিয়াৰেল ডিজাইন, কমিউনিকেচন ডিজাইন আৰু ইণ্ডাষ্ট্ৰীয়াল ডিজাইন বিষয়ত চাৰিবছৰীয়া পাঠ্যক্ৰম আগবঢ়ায়।

চৌহদ

প্ৰতিষ্ঠানখনৰ মূল চৌহদ যোৰহাট জিলাৰ টোকলাইত অৱস্থিত। ইয়াৰ কাষেৰে টোকলাই নদী বৈ গৈছে। ই ৰৰৈয়া বিমানবন্দৰৰ পৰা প্ৰায় ৮ কিঃমিঃ আৰু যোৰহাট ৰে'ল ষ্টেচন ২.৫ কিঃমিঃ নিলগত অৱস্থিত।

শিক্ষা

প্ৰতিষ্ঠানখনে টেক্সটাইল আৰু এপিয়াৰেল ডিজাইন, কমিউনিকেচন ডিজাইন আৰু ইণ্ডাষ্ট্ৰীয়াল ডিজাইন বিষয়ত চাৰিবছৰীয়া ডিজাইনৰ স্নাতক পাঠ্যক্ৰম আগবঢ়ায়। পূৰ্বতে ই গ্ৰেজুৱেট ডিপ্লমা প্ৰগ্ৰেম ইন ডিজাইন নামৰ টেক্সটাইল আৰু এপিয়াৰেল ডিজাইন, কমিউনিকেচন ডিজাইন আৰু ইণ্ডাষ্ট্ৰীয়াল ডিজাইন বিষয়ত চাৰিবছৰীয়া ডিপ্লমা পাঠ্যক্ৰম বঢ়াইছিল। প্ৰতিটো বিভাগৰ ২০ খনকৈ মুঠ আসনৰ সংখ্যা ৬০ খন। নামভৰ্তিৰ ভাবে ৰাষ্ট্ৰীয় ডিজাইন প্ৰতিষ্ঠানে আয়োজন কৰা সৰ্বভাৰতীয় পৰ্যায়ৰ প্ৰৱেশ পৰীক্ষা অনুষ্ঠিত কৰে।

তথ্য উৎস

শ্ৰেণী:যোৰহাট জিলাৰ শৈক্ষিক প্ৰতিষ্ঠান‎
বিজ্ঞান লেখকৰ হাতপুথি

বিজ্ঞান লেখকৰ হাতপুথি গ্ৰন্থখনৰ লিখক আৰু সম্পাদক দীনেশ চন্দ্ৰ গোস্বামী৷ গ্ৰন্থখন ২০০৩ চনৰ নৱেম্বৰ মাহত অসম বিজ্ঞান সমিতি যোৰহাট শাখাৰ সহযোগত প্ৰকাশ হৈছে। গ্ৰন্থখন অসমীয়া ভাষা-সাহিত্যৰ শিকাৰুৰ বাবে এখন ব্যৱহাৰিক শিক্ষা বিষয়ক হাতপুথি। অসমীয়া ভাষাৰ ব্যৱহাৰ, সাহিত্য সৃষ্টিৰ বাবে প্ৰয়োজন হোৱা প্ৰাথমিক ধাৰণা, যতি-চিহ্নৰ ব্যৱহাৰ, লেখা একোটা পৰিষ্কাৰকৈ আৰু বিশুদ্ধভাৱে লিখাৰ কৌশল অনুবাদ, সম্পাদনা ৰীতি, আৰ্হি কাকত নিৰীক্ষণ আদি বিভিন্ন বিষয়বোৰ গ্ৰন্থখনত আলোচনা কৰা হৈছে।

লেখকৰ পৰিচয়

ড॰ দীনেশ চন্দ্ৰ গোস্বামী অসমৰ এগৰাকী বিজ্ঞানী, সাহিত্যিক, নাট্যকাৰ আৰু ঘাইকৈ জনপ্ৰিয় বিজ্ঞান আৰু কল্পবিজ্ঞান, গল্প-উপন্যাস-অনাতাঁৰ নাটক আদিৰ লিখক। ড॰ গোস্বামীয়ে যোৰহাটৰ আঞ্চলিক গৱেষণাগাৰৰ বিজ্ঞানী আৰু সঞ্চালকৰ উপদেষ্টা হিচাপে অৱসৰ গ্ৰহণ কৰিছে। গোস্বামী ‘শৰাইঘাট অভিধান’ৰ সম্পাদক। তেখেতৰ ছদ্মনাম হৈছে দিগন্ত গোস্বামী।

গ্ৰন্থখনৰ বিৱৰণ

গ্ৰন্থখনত সন্নিৱিষ্ট বিষয়বোৰৰ শিৰোনামবোৰ এনেধৰণৰ- লেখাৰ নিয়ম, বিষয় আৰু প্ৰক্ৰিয়া বিষয়, কি নাম দিম, বিজ্ঞানৰ লেখনীৰ সাজসজ্জা, সমলৰ উৎস, উৎসৰ সন্ধান,
লেখাৰ প্ৰক্ৰিয়া,কুঁৱলী কুঁৱলী ভাষা, How to Write Clearly, চৰ্বিতচৰ্বণ, How to Write with Style, সম্পাদনাৰ প্ৰয়োজন, পাণ্ডুলিপি প্ৰস্তুতি, আমাৰ ভাষাটোত আটাইতকৈ বেছিকৈ বানান ভুল হোৱা এশটা শব্দ, যতি-চিহ্নৰ ব্যৱহাৰ How to Punctuate, প্ৰুফ চাওঁতাৰ চিনবোৰ প্ৰুফ চোৱাৰ অভ্যসন, গৃহ ৰীতি, কপি সম্পাদনা, ৰেডিঅ'ৰ বাবে লেখা, টিভিৰ বাবে লেখা, বক্তৃতা দিয়াৰ কলা, সুদক্ষ উপস্থাপনৰ কলা নিক'লাছ বাচ কল্পবিজ্ঞান কাহিনী, উচ্চাৰণ, অনুবাদ লেখকৰ আদৰ্শ আৰু নীতি, অভ্যসন 'আখৰৰ টাইপ আৰু আকাৰ, কাগজৰ আকাৰ আদি। এই শিৰোনামবোৰৰ অন্তৰ্গত প্ৰবন্ধবোৰত আলোকচিত্ৰসহ বিষয়ৰ সহজ-সৰল বৰ্ণনা কৰা হৈছে।

তথ্য সংগ্ৰহ

শ্ৰেণী:অসমীয়া গ্ৰন্থ
ৰিৱায়ত

ৰিৱায়ত (অনুবাদঃ পৰম্পৰা) হ'ল ২০১০ চনত বিজয় পাটকাৰৰ দ্বাৰা পৰিচালিত আৰু অজয় ৰানে আৰু সঞ্জয় পাটোলেৰ প্ৰযোজনাত নিৰ্মিত এখন ভাৰতীয় বোলছবি। ছবিখনত মুখ্য চৰিত্ৰত অভিনয় কৰিছে খালিদ ছিদ্দিকী, সমপিকা দেৱনাথ, সৌৰভ ডুবে আৰু সলিল অংকোলাই। ছবিখন ভাৰতত কন্যা ভ্ৰূণহত্যা বিষয়ৰ ওপৰত আধাৰিত। আন্তঃৰাষ্ট্ৰীয় চলচ্চিত্ৰ মহোৎসৱত প্ৰদৰ্শিত হোৱা ছবিখনে কেইবাটাও আন্তঃৰাষ্ট্ৰীয় বঁটা লাভ কৰে।

অভিনয়ত

ৰাজা দেশাই হিচাপে খালিদ ছিদ্দিকী
অনিতা দেশাই হিচাপে সামপিকা দেৱনাথ
দীপক দেশাই হিচাপে সলিল অংকোলা
সৌৰভ ডুবে-শেঠ গিৰ্ধৰ দেশাই (ৰাজা আৰু দীপকৰ পিতৃ)
কবীৰ হিচাপে নৰেন্দ্ৰ ঝা
গংগাৰাম হিচাপে আদিত্য লাখিয়া
ছায়াজী শ্বিন্দে
বিক্ৰমজিৎ কানৱাৰপাল
অচিন্ত কৌৰ
ৰাজেন্দ্ৰ গুপ্তা
ৰাধাৰ চৰিত্ৰত গৌৰী কুলকাৰ্ণী

সমালোচনামূলক অভ্যৰ্থনা

ছবিখনে লাভ কৰিছিল মিশ্ৰিত সমালোচনা। দ্য টাইমছ অৱ ইণ্ডিয়াৰ পৰা সৃজনা দাস মিত্ৰই ছবিখনক ৫ৰ ভিতৰত ২ ৰেটিং দি অভিনয়ক প্ৰশংসা কৰে আৰু সমালোচনা কৰে যে ছবিখনে "কেৱল বিষয়টোৰ ওপৰত আলোকপাত কৰা উচিত আছিল।" মিড-ডেৰ শ্বাহীন পাৰ্কাৰে ৫ৰ ভিতৰত ১.৫ ৰেটিং পোৱা ছবিখনৰ কাহিনী আৰু পৰিচালনাক সমালোচনা কৰে।

প্ৰশংসা

মনাকো চেৰিটি আন্তঃৰাষ্ট্ৰীয় চলচ্চিত্ৰ মহোৎসৱ, কান চলচ্চিত্ৰ মহোৎসৱ, কায়ৰো আন্তঃৰাষ্ট্ৰীয় চলচ্চিত্ৰ মহোৎসৱ, টালিন ব্লেক নাইটছ চলচ্চিত্ৰ মহোৎসৱ, চিনেফেষ্টঅ’জেড, ভাৰতৰ বিভিন্ন চলচ্চিত্ৰ মহোৎসৱকে ধৰি বহু চলচ্চিত্ৰ মহোৎসৱত এই ছবিখন আনুষ্ঠানিকভাৱে নিৰ্বাচিত হৈছিল। চলচ্চিত্ৰখনে বিভিন্ন আন্তঃৰাষ্ট্ৰীয় চলচ্চিত্ৰ মহোৎসৱত পাঁচটা বঁটা লাভ কৰিছিল।
বঁটা প্ৰদান
অনুষ্ঠান
ফলাফল
প্ৰসংগ (ছ)
উৎকৃষ্টতাৰ বাবে বঁটা
বিজয়ী

বিশেষ জুৰী বঁটা
বিজয়ী

জুৰী বঁটা (কেনেছ চলচ্চিত্ৰ মহোৎসৱ)
বিজয়ী

বিশ্ব প্ৰিমিয়াৰৰ সৈতে আগন্তুক চলচ্চিত্ৰৰ বাবে য়েলো ৰোজ বঁটা-বিজয় পাটকাৰ
বিজয়ী

তথ্যসূত্ৰ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:২০১০ বৰ্ষৰ চলচ্চিত্ৰ
হৰনাম কৌৰ

হৰনাম কৌৰ (জন্ম: ২৯ নৱেম্বৰ ১৯৯০)হৈছে এগৰাকী চছিয়েল মিডিয়া তাৰকা, পাৰ্টম প্ৰশিক্ষক, জীৱনবোধ সম্বন্ধীয় প্ৰশিক্ষক আৰু প্ৰেৰণা মূলক কথাৰ বক্তা। তেওঁ বৰ্তমান ভাৰতত বাস কৰে।

জীৱনৰ আদিছোৱা

১৯৯০ চনৰ ২৯ নৱেম্বৰত ইংলেণ্ডৰ শ্লাওত এটি পাৰম্পৰিক পঞ্জাবী পৰিয়ালত ১২ বছৰ বয়সত, কৌৰৰ দেহত পলিচিষ্টিক অ'ভেৰী চিণ্ড্ৰম (পিচিঅ'এছ) ধৰা পৰিছিল, যি মহিলাৰ দেহত উন্নত এণ্ড্ৰোজেন (পুৰুষ হৰমোন)ৰ উপস্থিতিৰ বাবে হয়। পিচিঅ'এছ-ৰ এটা লক্ষণ হৈছে হিৰচ্যুটিজম, বা অত্যধিক পৰিমাণে মুখমণ্ডল আৰু শাৰীৰিক চুলি বৃদ্ধিৰ ক্ষমতা। ইয়াৰ ফলত তেওঁৰ মুখমণ্ডলত ঘনকৈ দাঢ়ি গজিবলৈ আৰম্ভ হয়। আনহাতে এই কথাত আনৰ দ্বাৰা নিৰন্তৰ উৎপীড়নৰ বলি হোৱা কৌৰে আৰম্ভণিতে তেওঁৰ মুখৰ দাঢ়িবোৰ আঁতৰাবলৈ চেষ্টা কৰিছিল, কিন্তু পিছত তেওঁ তেওঁৰ এই প্ৰকৃতি প্ৰদত্ত বিশেষ বৈশিষ্ট্যক সহজ ভাৱে গ্ৰহণ কৰিবলৈ আৰম্ভ কৰে। ৰক এন ৰোল ব'ৰৰ সৈতে হোৱা এক সাক্ষাৎকাৰত, কৌৰে তেওঁৰ দাঢ়ি ৰাখিবলৈ লোৱা সিদ্ধান্তক প্ৰতিফলিত কৰি কয়: "মই মোৰ দাঢ়ি ৰাখিবলৈ সিদ্ধান্ত লওঁ আৰু এগৰাকী মহিলা দেখাত কেনে হোৱা প্ৰয়োজন এই সম্পৰ্কে থকা সামাজিক দৃষ্টিভঙ্গীক প্ৰত্যাহ্বান জনাবলৈ সাজু হওঁ। আজি মই আত্ম-ক্ষতিৰ পক্ষত নাই, আৰু এগৰাকী দাঢ়ি থকা মহিলা হিচাপে জীৱন অতিবাহিত কৰি সুখী অনুভৱ কৰিছো। মই উপলব্ধি কৰিছোঁ যে, এই শৰীৰটো কেৱল মোৰ, মই ইয়াক আহৰণ কৰিছোঁ, মই জীৱন অতিবাহিত কৰিবলৈ আন এটা শৰীৰ পোৱাতো কেতিয়াও সম্ভৱ নহয়, গতিকে মই চৰ্তহীন ভাৱে এই শৰীৰটোক ভাল পাম।"

পেচা

২০১৪ চনত ৰাজহুৱা সাক্ষাৎকাৰৰ জড়িয়তে চছিয়েল মিডিয়াৰ মাধ্যমেৰে জনপ্ৰিয় হৈ পৰাৰ আগতে কৌৰে খালচা প্ৰাথমিক বিদ্যালয়ত শিক্ষাদানৰ সহায়ক হিচাপে কাম কৰিছিল। জনপ্ৰিয়তা লাভ কৰাৰ পিছত, কৌৰ এগৰাকী ৰাজহুৱা ব্যক্তিত্ব, স্বাধীন মডেল তথা জীৱন বোধ সম্পৰ্কীয় বক্তা হিচাপে পৰিচিত হৈ পৰে।
২০১৬ চনৰ জুলাইত, সংগীত শিল্পী আইচা মিৰ্জাৰ "ফাক মি অৰ ডি-ষ্ট্ৰই মি" শীৰ্ষক গীতটোৰ সংগীত ভিডিঅ'ত কৌৰক চিত্ৰিত কৰা হয়। ইয়াৰোপৰি কৌৰে বিভিন্ন বিজ্ঞাপন যেনেঃ ডাঢ়িত লগোৱা তেল ইত্যাদি সামগ্ৰীৰ বিজ্ঞাপন মডেল হিচাপেও কাম কৰিছে।

২০১৬ চনৰ ছেপ্টেম্বৰত, সম্পূৰ্ণ দাঢ়ি থকা বিশ্বৰ কনিষ্ঠতম মহিলা হিচাপে কৌৰক গিনিছ ৱৰ্ল্ড ৰেকৰ্ডছত অন্তৰ্ভুক্ত কৰা হৈছিল। তেওঁৰ ৰেকৰ্ড উদ্ধৃতিত আছিল: "এতিয়াৰ স্থানত ছয় ইঞ্চি লৈকে দীঘল দাঢ়িৰ সৈতে, তেওঁ তেওঁৰ দেহক সাধাৰণ ভাৱে গ্ৰহণ কৰি ২৪ বছৰ ২৮২ দিন বয়সত এই ৰেকৰ্ড প্ৰাপ্ত কৰিছে।"

তথ্যসূত্ৰ

শ্ৰেণী:যুক্তৰাজ্যৰ ব্যক্তি
শ্ৰেণী:জীৱিত ব্যক্তি
শ্ৰেণী:এলজিবিটি
শ্ৰেণী:দাড়ি থকা নাৰী